भास्कर न्यूज | जशपुरनगर
भास्कर न्यूज | जशपुरनगर
होली की तैयारी जोरों पर है। शहर सहित ग्रामीण क्षेत्रों में अब इसका नशा चढ़ने लगा है। बच्चे व युवा होलिका के लिए लकड़ी जमा करने में जुट गए हैं। साथ ही कहीं-कहीं नगाड़े भी बजने लगे हैं।उमंग का त्यौहार होली में अब केवल सप्ताह भर रह गए हैं। अंचल में होली का सुरूर चढ़ने लगा है। फाल्गुन और बसंत की बयार के बीच रंगों का त्योहार होली युवा, बच्चे और बूढ़ों के लिए दोगुना उत्साह लेकर आया है।
होली की तैयारी जोर-शोर से चल रही है। हर साल की तरह इस साल भी फाल्गुन पूर्णिमा के दिन सेमल के पेड़ और सूखी लकड़ी से होलिका सजेगी। पूजा-अर्चना के बाद होलिका जला दी जाएगी। इस संबंध में पं. मनोज रामाकांत मिश्र का कहना है कि होलिका दहन में सेमल के पेड़ का विशेष महत्व है। देवी-देवता का रूप मानकर पेड़ को स्थापित करके होलिका दहन करते हैं। धुलेंडी पर इसी होलिका की राख को रंग कर ही होलिका का शुरुआत होती है। शहर के कई मोहल्लों में इसके लिए लकड़ी इकट्ठा करने का सिलसिला जारी है। युवाओं ने इसकी शुरूआत सेमल पेड़ की डाल गाड़कर कर दी है। सबसे अधिक उत्साह बच्चों में दिख रहा है। बच्चे छोटी-छोटी टोलियों में इकट्ठा होकर होलिका दहन के लिए ढेर सारी लकड़ियां इकट्ठी कर रहे हैं। होलिका दहन के दिन नगाड़ा बजाकर रात भर लोग होली का मजा लेंगे। दूसरे दिन गली-मोहल्लों में होली खेली जाएगी।
bho_Deva bho_Deva hin_Deva hin_Deva